ועדת הכלכלה, כנסת 18, פרוטוקול מספר 905, 2012-07-03 14:00

כרמל שאמה-הכהן: צהריים טובים.

כרמל שאמה-הכהן: אנחנו פותחים את ישיבת ועדת הכלכלה.

כרמל שאמה-הכהן: על סדר-היום הצעת חוק טיפול סביבתי בציוד חשמלי ואלקטרוני ובסוללות, התשע"ב-2012 – בקשות לדיון מחדש.

כרמל שאמה-הכהן: אני מבין שרק מטעם המשרד, נכון?

אתי בנדלר: לא, גם מטעם אדוני.

אתי בנדלר: אני אזכיר לך כשנגיע לסעיף הרלוונטי.

אתי בנדלר: גם מטעמי, אוקיי.

אתי בנדלר: אדוני, אני מציעה שנלך לפי הסדר שנקבע בסדר-היום.

אתי בנדלר: הסעיף הראשון הוא דיון בסעיף 2 – אישור ההגדרה "ציוד חשמלי ואלקטרוני".

אתי בנדלר: כזכור, בישיבה האחרונה שדנה בהצעת החוק אדוני שאל איזה נושאים עדיין לא אושרו.

אתי בנדלר: השתדלנו לעבור בצורה מסודרת על כל הדברים.

כרמל שאמה-הכהן: פספסנו את זה?

אתי בנדלר: כן.

אתי בנדלר: אושרה פעם נוספת הגדרה שאושרה בעבר במקום ההגדרה שיש לאשר אותה.

אתי בנדלר: אני הכנתי מסמך של הסעיפים שהם רלוונטיים לצורך הדיון דנן.

אתי בנדלר: כאן מדובר בהגדרה הראשונה המופיעה בסעיף 2 – "פסולת ציוד וסוללות מזיקה".

אתי בנדלר: האם זה זה?

ג'וש פדרסן: זה גם הגדרה שרצינו אולי תיקון לגביה.

ג'וש פדרסן: אבל לא הסעיף המהותי, הגדרה מהותית.

אתי בנדלר: "ציוד חשמלי ואלקטרוני:, סליחה.

אתי בנדלר: זו ההגדרה השנייה – "ציוד חשמלי ואלקטרוני".

אתי בנדלר: זה פשוט מסודר לפי סדר האל"ף-בי"ת.

אתי בנדלר: זו הגדרה שעדיין לא אושרה.

אתי בנדלר: אני מציעה שתציג אותה, ג'וש, ושהיא תאושר.

ג'וש פדרסן: תודה רבה ותודה ליושב-ראש ולוועדה על הזמן שהם משקיעים פה, וגם על הדיון הזה בזמן קצר כדי להביא חוק כמה שיותר ברור ומדויק.

ג'וש פדרסן: ההגדרה הזאת של "פסולת ציוד חשמלי ואלקטרוני" היא הגדרה מהותית שכל החוק סובב סביבה.

ג'וש פדרסן: היא הוקראה והיה עליה דיון בוועדה.

ג'וש פדרסן: היא הגדרה שהיא כמו בדירקטיבה האירופית ואנחנו מסתמכים גם על אמות המידה במדינות אירופה של האיחוד האירופי לגבי מה נכלל ולא נכלל בהגדרה.

ג'וש פדרסן: רציתי להעיר שלוש הערות בקצרה.

ג'וש פדרסן: הדגש על מיועד לפעול זה באמת שהשימוש העיקרי של הציוד הוא רק כשהוא מחובר לחשמל וכשהוא לא מחובר לחשמל הוא לא יכול לבצע את התפקיד העיקרי שלו.

ג'וש פדרסן: לגבי הביטוי בהמשך ההגדרה של "למעט ציוד המתוכנן והמיועד להתקנה כחלק מציוד אחר שחוק זה לא חל עליו ושיכול למלא את תפקידו המתוכנן רק כחלק מהציוד האחר כאמור" – זה החרגה שקיימת גם כלשונות בדירקטיבה האירופית.

ג'וש פדרסן: הכוונה היא שאם יש איזושהי מכשיר שהוא יכול להיות בפני עצמו ציוד חשמלי ואלקטרוני, אבל הוא מותקן כחלק מציוד אחר שהחוק לא יחול עליו – נניח איזושהי מערכת תעשייתית של מעל אלף וולט – אז הציוד הזה שהוא יכול בפני עצמו אולי להיות כלול מוחרג, ואנחנו מבקשים לאשר את ההגדרה.

כרמל שאמה-הכהן: הערות?

כרמל שאמה-הכהן: בעד – פה אחד

כרמל שאמה-הכהן: ההגדרה מאושרת.

אתי בנדלר: אני מציעה אולי לא ללכת לפי הסדר הכרונולוגי של הסעיפים אלא על-פי סדר הבקשות בסדר-היום.

אתי בנדלר: הנושא השני הוא בקשתך, אדוני היושב-ראש, לדיון מחדש בסעיף 39 לעניין חובת דיווח חצי-שנתי על-ידי מפעיל.

ג'וש פדרסן: יש עוד הגדרה אחת שלא נגענו בה בסעיף ההגדרות.

אתי בנדלר: נחזור לזה.

אתי בנדלר: אלו בקשות שלכם לדיון מחדש, נכון?

אתי בנדלר: כן.

אתי בנדלר: כזכור, אדוני היושב-ראש, יש חובת דיווח חצי-שנתי ושנתי לשלושה גורמים לפי הצעת החוק: לגבי יצרנים ויבואנים, לגבי גוף יישום מוכר ולגבי מפעילים.

אתי בנדלר: בעת הדיון בחובות הדיווח של יצרנים ויבואנים וגוף יישום מוכר, בהתאם להצעת אדוני הוספה הוראה שלפיה אם הוגשו למנהל ארבעה דיווחים חצי-שנתיים, הממונה יהיה רשאי להורות לעבור לדיווח חד-שנתי בלבד.

אתי בנדלר: הוראה כזאת לא הוספה לגבי מפעילים, ושאלנו את עצמנו האם זה היה בכוונת מכוון או שזה פשוט נשמט.

כרמל שאמה-הכהן: נשמט.

אתי בנדלר: נשמט.

אתי בנדלר: אשר על כן, הבקשה שלך לדיון מחדש בסעיף 39 לעניין חובת דיווח חצי-שנתי על-ידי מפעיל, אני מבינה שאתה מקבל אותה.

כרמל שאמה-הכהן: הצבעה

כרמל שאמה-הכהן: הבקשה לדיון מחדש אושרה.

כרמל שאמה-הכהן: אושרה.

אתי בנדלר: והתוספת אם כך שגם לגבי מפעיל תיווסף הוראה בסעיף 39, הוראה מקבילה להוראות המצויות בסעיפים החלים על יצרנים ויבואנים ועל גוף יישום מוכר, ולפיה גם לגבי מפעילים יוכל המנהל להורות על מעבר לדיווח חד-שנתי לאחר שהוגשו לו ארבעה דיווחים חצי-שנתיים.

כרמל שאמה-הכהן: הערות?

כרמל שאמה-הכהן: אין.

כרמל שאמה-הכהן: בעד – פה אחד

כרמל שאמה-הכהן: אושר.

אתי בנדלר: עכשיו אנחנו עוברים לבקשות השר להגנת הסביבה לדיון מחדש.

כרמל שאמה-הכהן: הצבעה

כרמל שאמה-הכהן: כל הבקשות לדיונים מחדש של השר להגנת הסביבה אושרו.

כרמל שאמה-הכהן: כל הבקשות לדיונים מחדש של השר להגנת הסביבה אושרו.

ג'וש פדרסן: אם נלך לפי הסדר אז אנחנו חוזרים לסעיף ההגדרות של הגדרה "פסולת ציוד וסוללות מזיקה".

ג'וש פדרסן: אנחנו מבקשים למחוק את הסיפא של המילים : "לעובד המטפל בה".

ג'וש פדרסן: כמו שהסברנו, ההוראות במסגרת החוק לא נוגעות רק לעובדים מקצועיים של בטיחות בעבודה אלא יכולות לגעת בגורמים נוספות.

ג'וש פדרסן: מוצע למחוק את הסיפא כדי להרחיב את ההגדרה כך שתתאים להוראות החוק.

כרמל שאמה-הכהן: הערות?

כרמל שאמה-הכהן: בעד – פה אחד

כרמל שאמה-הכהן: אושר.

ג'וש פדרסן: לסעיף 17(א)(2ׁ)(ד)(1) - זה הסעיףׁׂ של חובות גוף יישום מוכר וספציפית לעניין חובות מימון, לגבי מקטע האיסוף אנחנו מבקשים בסעיף קטן (ד)(1) להוסיף את המילים: "איסוף ממוקדי איסוף" בתחילת הסעיף וזה כדי לעשות התאמה, כיוון שבסעיף 26 שנמצא בהמשך הוספנו את המושג הנוסף של מוקד איסוף.

ג'וש פדרסן: זו פשוט התאמה כדי להבהיר שהמימון הוא גם לגבי המקטע של איסוף ממוקדי איסוף שזו בעצם אחריות ביצוע של הרשות המקומית, אבל היא כן של חלק מהאחריות מימון של גוף היישום המוכר.

ג'וש פדרסן: כמו שאמרתי, המקטע הזה הוא חלק מאחריות הביצוע של הרשויות המקומיות האחראיות לפינוי פסולת כפי שעולה מההוראות של סעיף 26.

אתי בנדלר: גו'ש, רק ממוקדי איסוף או גם ממרכזי איסוף?

ג'וש פדרסן: לא, אני רוצה לדייק.

ג'וש פדרסן: לא, במקרה הזה לא נכתב במפורש פינוי ממרכזי איסוף כיוון שזה בכל מקרה במנדט של גוף היישום המוכר ולא אחריות ביצוע של האחראים לפינוי פסולת.

ג'וש פדרסן: לכן, אין צורך להבהיר את זה במפורש בסעיף כי גוף היישום המוכר חייב לעשות את זה, בוודאי שלשאת בעלויות של זה.

ג'וש פדרסן: זו אבחנה בין איסוף לבין פינוי.

ג'וש פדרסן: איסוף זה במנדט של אחריות הביצוע של הרשויות המקומיות, של האחראי לפינוי פסולת, לעומת פינוי שזה שלבים שהם באחריות הגוף יישום מוכר.

חיים ישר: אני רק חושב שזה אולי המקום לעשות איזושהי הבהרת מושגים לפרוטוקול בין איסוף לבין פינוי.

חיים ישר: ג'וש, אם זה בסדר מבחינתך לעשות איזושהי הבהרה פה בעניין כדי שלא יהיה בלבול.

ג'וש פדרסן: כמו שאמרתי, איסוף, וגם עשינו את ההתאמות בנוסח בסעיף 26, זה הפרדה ואיסוף במקום הפרדה ופינוי כדי להבהיר שבכמה מקומות, כפי שגם אתם ביקשתם במסמך שלכם, שלגבי מה שהוא במנדט אחריות הביצוע של הרשויות המקומיות, של האחראים לפינוי פסולת, המונח הוא איסוף.

ג'וש פדרסן: יש הפרדה ואיסוף.

ג'וש פדרסן: פינוי מתייחס לשלבים מאוחרים יותר בשרשרת שהם במנדט אחריות הביצוע של הגוף היישום המוכר.

חיים ישר: האם זה נכון להגיד שהפינוי של מוקדי האיסוף זה נכלל במונח איסוף שזה באחריות הרשות המקומית ובמימון הגוף המוכר?

חיים ישר: האם הגדרתי את זה נכון?

ג'וש פדרסן: כן.

ג'וש פדרסן: פשוט במקום הפינוי ממוקדי האיסוף אנחנו אומרים איסוף.

ג'וש פדרסן: זה מה שמוצע.

מילכה כרמל: לא, אנחנו מבינים את זה אחרת.

מילכה כרמל: אני ממרכז השלטון המקומי ותודה על זכות הדיבור.

מילכה כרמל: אני באמת שמחה שאנחנו מבהירים את הדברים האלה כי מבחינת השלטון המקומי האחריות שלו נוגעת להפרדה ואיסוף הן מבתי התושבים והן אל מוקדי האיסוף ואל מרכזי האיסוף, והפינוי זה אחריות הביצוע של התאגיד.

מילכה כרמל: ולכן, אנחנו מבקשים שכן, בהמשך להערה של היועצת המשפטית, שיהיה איסוף גם ממרכזי האיסוף כי תסתכל בסעיף 26(ב)(1)(א) אחריות הביצוע של הרשות המקומית זה הקמה והפעלה של מוקדי איסוף או מרכזי איסוף.

ג'וש פדרסן: בסדר, הפעלה.

מילכה כרמל: נכון.

מילכה כרמל: ולכן, אתה מדבר פה על איסוף ממוקדי איסוף ואיסוף ממרכזי איסוף.

ג'וש פדרסן: לא, אנחנו ביקשנו תיקון נקודתי בסעיף הקטן הזה.

ג'וש פדרסן: יש את שאר סעיף 17 שמפרט בהמשך את כל שאר עלויות המימון ואפשר לעבור עליו.

ג'וש פדרסן: אני אבהיר.

ג'וש פדרסן: הפינוי ממרכז האיסוף הוא אחריות ביצוע של גוף יישום מוכר, ולכן הוא לא צריך להיות בסעיף 17 כהגדרת עלות מימון כי הוא מגדיר רק מה שהוא צריך לממן לגבי מה שהרשויות המקומיות עושות.

ג'וש פדרסן: אם הוא עושה בעצמו ודאי שהוא חב בעלויות של זה אז לא צריך לציין את זה בפירוט של מה הן עלויות הפרדה ואיסוף.

מילכה כרמל: אבל אם זה איזושהי תמונת ראי – 17 לעומת 26 – אז תשלים את זה עד הסוף.

מילכה כרמל: אם כתוב שמרכז איסוף יכול להיות באחריות הרשות המקומית אז צריך להבהיר את זה גם בסעיף 17 שהאיסוף ממרכז האיסוף יהיה מוטל על התאגיד ולא על הרשות המקומית.

ג'וש פדרסן: זה כתוב.

ג'וש פדרסן: צריך לקרוא את כל הסעיף, הסעיף הוא גדול ומלא.

ג'וש פדרסן: אנחנו מבקשים לתקן את הסעיף הקטן כך שיובהר שאחריות המימון של גוף יישום מוכר היא חלה גם על המקטע של איסוף ממוקדי איסוף – לעשות את ההתאמה להוספת מוקד איסוף בסעיף 26.

מילכה כרמל: אני לא מבינה את ההתעקשות.

מילכה כרמל: כי אם אנחנו מחייבים להקים מרכז איסוף באיזושהי צורה או נהיה חייבים למה זה לא צריך להיות ברור שהפינוי ממרכז האיסוף יוטל על התאגיד ולא על הרשות המקומית בשביל למנוע מחלוקות בעתיד?

ג'וש פדרסן: כי פינוי ממרכז איסוף לא מופיע בסעיף 17(ד) בהגדרות של עלויות הפרדה ואיסוף ובכוונה, כי לגוף יישום מוכר יש את החובה כמפורט בכל שאר הסעיף.

ג'וש פדרסן: ההערה שלך היא כנראה לא לסעיף הקטן שאנחנו מדברים עליו אלא אולי לסעיף אחר.

מילכה כרמל: זה הסעיף שכתבתם ברביזיה לחוק – סעיף 17(א)(2)(1) –תוספת לסעיף של המילים: "איסוף ממוקדי האיסוף".

מילכה כרמל: אין לי את החוק מול העיניים פה.

ג'וש פדרסן: אז בסדר.

ג'וש פדרסן: בסעיף קטן (2) לפני זה כתוב שגוף יישום מוכר יפנה פסולת ציוד וסוללות מהמגזר הביתי מכל אחראי לפינוי פסולת.

ג'וש פדרסן: זה יפנה, וזה בהתאם לסעיף 26.

ג'וש פדרסן: אם אני קורא בסעיף 27(ב): "אחראי לפינוי פסולת יעביר את פסולת הציוד וסוללות שהופרדה במרכז האיסוף ונאספה ממוקדי האיסוף מחוץ לבתי התושבים בתחומו בהתאם לחובותיו לגוף יישום מוכר" – שהופרדה במרכזי האיסוף ואז מעביר את זה לגוף יישום מוכר.

מילכה כרמל: אז מה הכוונה בהעברה?

מילכה כרמל: זה גם דבר שחייבים להבהיר?

מילכה כרמל: מה זה העברה?

מילכה כרמל: העברה לרשות?

מילכה כרמל: העברה זה פינוי?

ג'וש פדרסן: זה פינוי ואני התייחסתי לזה באריכות בפרוטוקול במסגרת הדיון על סעיף 26, הבהרתי את זה.

ג'וש פדרסן: אני אחזור, הפינוי ממרכז איסוף הוא אחריות ביצוע של גוף יישום מוכר, ובגלל שזה באחריות ביצוע שלו בוודאי שהוא נושא בעלויות לזה, ולכן לא צריך לפרט את זה באופן ספציפי בסעיף 17 בקטע שמפרט את עלויות ההפרדה ואיסוף.

מילכה כרמל: אוקיי.

מילכה כרמל: האם אתה יכול לחזור בבקשה ולקרוא את סעיף 27 גם עם ההעברה?

מילכה כרמל: לדעתי, יש שם איזושהי נקודה שהיא לא ברורה עד הסוף.

ג'וש פדרסן: אדוני היושב-ראש, זה סעיף שלא - - -

מילכה כרמל: יש כאן מונח חדש שאנחנו לא מכירים אותו – העברה.

מילכה כרמל: היינו מבקשים להבהיר אותו.

ג'וש פדרסן: הנה הבהרתי, העברה זה פינוי.

מילכה כרמל: אוקיי אז אולי עדיף לכתוב פינוי.

ג'וש פדרסן: לא, כי הגוף יישום מוכר האחראי לפינוי פסולת הוא לא מפנה.

ג'וש פדרסן: הוא מעביר.

ג'וש פדרסן: מי שעושה את הפינוי זה הגוף יישום מוכר.

מילכה כרמל: מה זה העברה?

ג'וש פדרסן: העברה וגוף יישום מוכר מפנה.

חיים ישר: לא.

חיים ישר: העברה זה העברת הבעלות לגוף המוכר, והגוף המוכר מפנה את זה בפועל.

ג'וש פדרסן: אחראי לפינוי פסולת לא יפנה את זה, ומי שיכול לעשות את פעולת הפינוי זה הגורם השני.

ג'וש פדרסן: זה סביל ופעיל.

מילכה כרמל: לפרוטוקול - העברה זה העברת בעלות?

ג'וש פדרסן: לא, לא, לא.

ג'וש פדרסן: אני לא אמרתי העברת בעלות.

ג'וש פדרסן: על אותה פעולה יש מישהו שמעביר ומישהו שלוקח, הוא מפנה.

ג'וש פדרסן: האחראי לפינוי פסולת לא יכול לפנות את הפסולת כי הוא לא מפנה.

מילכה כרמל: לא, אבל אנחנו מדברים פה על העברה ל - - -

קריאה: לבעלות של הגוף המוכר.

ג'וש פדרסן: אני לא אמרתי את המילה בעלות – כמו בחוק האריזות.

מילכה כרמל: מי מממן את פעילות העברה הזאת?

ג'וש פדרסן: הגוף יישום מוכר.

מילכה כרמל: הבקשה שלנו להוסיף אחריות לאיסוף ממרכזי איסוף ולהבהיר את המונח העברה.

ג'וש פדרסן: אנחנו מבקשים להוסיף את הביטוי: "איסוף ממוקדי איסוף" כמבוקש.

כרמל שאמה-הכהן: הצבעה

כרמל שאמה-הכהן: בקשת המשרד אושרה.

כרמל שאמה-הכהן: בקשת המשרד אושרה.

ג'וש פדרסן: אני עובר לסעיף הבא, סעיף 25: "גוף יישום מוכר יפעל לקידום הייצוג ההולם של אנשים עם מוגבלות בקרב עובדיו ובקרב עובדי הגופים המקשרים עימו בהתאם להוראות סעיף 9 לחוק שוויון זכויות לאנשים עם מוגבלות, התשנ"ח-1998".

ג'וש פדרסן: אנו מבקשים במקום את הביטוי "עובדי הגופים המתקשרים" יבוא: "המפעילים הפועלים מטעמם", וזה לצורך הבהרה.

ג'וש פדרסן: כי הביטוי הזה עם "עובדי הגופים המתקשרים" יצר איזושהי סתירה פנימית.

ג'וש פדרסן: החוק מתייחס לגופים שיש להם חובת התקשרות עם גוף יישום מוכר וזה יוצר איזושהי סתירה בעניין הזה.

ג'וש פדרסן: לכן, אנחנו מבקשים את הביטוי החלופי שיבהיר את זה לגבי רק מי שפועל מטעם הגוף יישום מוכר.

כרמל שאמה-הכהן: האם יש הערות למישהו לגבי הבקשה הזו?

כרמל שאמה-הכהן: ידידי מהצד השני של השולחן, האם יש לכם התנגדות?

נאור שקדי: אני העליתי בפני היועצת את ההגדרות שרצינו, אבל הבנתי שזה לא - - -

אתי בנדלר: לא, זה משהו אחר.

אתי בנדלר: אולי אני אגדיר שוב במה מדובר.

אתי בנדלר: בנוסח שהונח עכשיו בפניכם מופיע נוסח כפי שאני הבנתי אותו מהחלטות הוועדה והוא אומר כדלקמן: "ייצוג הולם לאנשים עם מוגבלות 25.

אתי בנדלר: גוף יישום מוכר יפעל לקידום הייצוג ההולם של אנשים עם מוגבלות בקרב עובדיו ובקרב המפעילים והאחראים לפינוי פסולת שעימם הוא מתקשר לשם קיום חובותיו לפי חוק זה בהתאם להוראות סעיף 9 לחוק שוויון זכויות לאנשים עם מוגבלות".

אתי בנדלר: מה שמבקש עו"ד פדרסן זה למחוק את המילים "והאחראים לפינוי פסולת".

אתי בנדלר: האחראים לפינוי פסולות במילים אחרות אלו הרשויות המקומיות.

אתי בנדלר: אומר עו"ד פדרסן שגוף יישום מוכר לא יכול לפעול לקידום הייצוג ההולם בקרב עובדיהם של הרשויות המקומיות.

אתי בנדלר: אין לו דרך לעשות את זה כי איתם הוא חייב להתקשר כך וכך לפי החוק.

אתי בנדלר: הוא לא יכול לבחור אם להתקשר או לא.

אתי בנדלר: ולכן, הוא לא יכול לפעול, לעשות פעולות, לקידום ייצוג אנשים עם מוגבלות.

אתי בנדלר: יש כאן איזושהי בעיה כי התמיכה העיקרית בסעיף הזה באה מטעם הרשויות המקומיות ויוצא שההוראות הזאת תחול לגבי כולם חוץ מאשר לגבי הרשויות המקומיות, אם המילים האלה יושמטו.

אתי בנדלר: ההחלטה של הוועדה כפי שאני הבנתי אותה באופן מפורש – אין לי כרגע את הפרוטוקול עם הסימונים כי לצערי עוזרתי הגברת כספי קיבלה חום, היא מרגישה מאוד רע והיא נאלצה לעזוב - אבל יש החלטה ברורה כפי שאני הבנתי אותה של הוועדה.

אתי בנדלר: עו"ד פדרסן אומר שההחלטה הזאת יש לשנות אותה משום שהיא בלתי ישימה.

אתי בנדלר: זה מוקד הוויכוח כרגע.

כרמל שאמה-הכהן: כן, בבקשה.

דני דנון: דני קוגן מאקולוגיה לקהילה מוגנת.

דני דנון: אני מתקשה להבין מה זה ייצוג הולם.

דני דנון: מה זה אומר בתכל'ס?

נאור שקדי: מה זה אומר בתכל'ס?

נאור שקדי: בעוד שנתיים ולראות שיש מאה אנשים מועסקים תחת החוק או הבנתי ש- - -

אתי בנדלר: זה אחר.

כרמל שאמה-הכהן: זה משהו שכבר קבענו?

אתי בנדלר: כן.

אתי בנדלר: השאלה היא האם זה יחול לגבי הרשויות המקומיות או לא.

כרמל שאמה-הכהן: זו השאלה.

כרמל שאמה-הכהן: לגבי הרשויות אין הערות.

אתי בנדלר: דהיינו, להשמיט אותן, זה לא יחול עליהן?

כרמל שאמה-הכהן: כן, אני רואה שאין התנגדות לזה.

אתי בנדלר: טוב.

אתי בנדלר: אני מבינה את התוצאה שהיא אולי מתבקשת.

אתי בנדלר: אני יכולה לומר שאני חשה חוסר נוחות באמת בצורה מובהקת כי הרשויות המקומיות היו אלה שישבו כאן ודחפו לקבלת הסעיף הזה ובסוף זה יחול על כולם חוץ מאשר עליהן.

כרמל שאמה-הכהן: יש אפשרות שיחול עליהם גם?

ג'וש פדרסן: אמרנו שאם זה על הרשויות המקומיות אולי צריך לעשות תיקון עקיף בפקודת העיריות.

ג'וש פדרסן: צריך אז סעיף על הרשויות המקומיות, לא דרך גוף יישום מוכר וזה לא מה ש- - -.

ג'וש פדרסן: הרשויות המקומיות העלו את זה אבל ברמה שלא הם צריכים לעשות את זה.

כרמל שאמה-הכהן: לא, אם אין להם באמת יכולת השפעה על הרשויות המקומיות מה הטעם בסעיף?

אתי בנדלר: נכון.

חיים ישר: מה לגבי הנושא של המפעילים?

חיים ישר: איך לגוף מוכר יש השפעה על המפעילים?

ג'וש פדרסן: שמטעמם, שהוא מתקשר איתם בחוזים שמי מטעמם, כמו קבלני ביצוע.

חיים ישר: אז בעצם הציפייה להכניס בהסכם עם המפעילים הוראות - - -

ג'וש פדרסן: יפעל בקידום בדומה למה שהוא עושה אצלו.

ג'וש פדרסן: כמו שהוא פועל במסגרת גוף יישום מוכר לתת העדפה אז אותו סוג של העדפה בשיקולים בהעסקה ובזה ישליך את אותם סוג שיקולים ומקום.

ג'וש פדרסן: כשאומרים שכל שאר הנסיבות דומות ומבין שתי אפשרויות שהן דומות הוא ייתן עדיפות בהיבט הזה, אז כמו שהוא עושה את זה במסגרת גוף יישום מוכר הוא ישליך את זה גם על כל ההתקשרויות שהוא עושה.

נאור שקדי: זה לא מוגדר בצורה כזו שהוא ייתן עדיפות, הוא יפעל לקידום וכן הלאה.

נאור שקדי: לא מוגדר שהוא ייתן יתרון יחסי כלשהו.

ג'וש פדרסן: זה נוסח מתאים לסעיף בחקיקה ראשית שקובע את העיקרון, ולא יורד - לא מכסות ולא - - -

כרמל שאמה-הכהן: אני אגיד לך מה זה אומר.

כרמל שאמה-הכהן: אם יהיו שני מפעילים שיתחרו על התקשרות, יצטרכו לתת העדפה למי ש- - -, אחרת יהיה מקום לתקוף את זה.

קריאה: איך אוכפים את זה?

כרמל שאמה-הכהן: מה הבעיה?

אורן תמיר: בדיוק כמו שאוכפים את סעיף 9 לחוק שוויון אנשים עם מוגבלויות.

אורן תמיר: בדיוק באותו אופן, ולכן זה מפנה לאותו סעיף.

אורן תמיר: המציאות במדינת ישראל היא הפוכה ממה שכתוב בסעיף 9.

אורן תמיר: היתה לי ציפייה בגלל שהתחום הזה הוא מאוד ייחודי לאנשים בעלי צרכים מיוחדים.

אורן תמיר: אנחנו הוכחנו את זה במשך חמש שנות הפעילות שלנו.

אורן תמיר: על שולחן הכנסת ישנם גם מחקרים שנעשו על-ידי הג'וינט שהתחום הזה הוא ייחודי ואפשר לתת עבודה ראויה לאלפי אנשים בעלי צרכים מיוחדים.

אורן תמיר: ועל כן הוועדה ראתה לנכון לציין את זה בחוק הספציפי הזה שעוסק בתחום הזה הספציפי הזה על אף שכפי שהסברנו בדיונים בוועדה סעיף 9 חל ממילא נתנו ביטוי בדיוק לרעיון הזה.

כרמל שאמה-הכהן: אוקיי.

כרמל שאמה-הכהן: בעד – פה אחד

כרמל שאמה-הכהן: אושר.

אתי בנדלר: אושרה מחיקת המילים "והאחראים לפינוי פסולת", כן?

ג'וש פדרסן: בעצם אנחנו מוחקים עובדי הגופים המתקשרים.

ג'וש פדרסן: בוועדה הוקרא עם עובדי הגופים המתקשרים, זה הנוסח שהוקרא בוועדה.

ג'וש פדרסן: בכל מקרה במקום הביטוי שמופיע יבוא: המפעילים - - -

אתי בנדלר: מר פדרסן, לא יהיה עובדי הגופים המתקשרים כי אמרתי לך שהם יכולים להתקשר גם עם מפעל לכיסאות לצורך אספקת כסאות ולקבלת ציוד.

ג'וש פדרסן: אז זה הביטוי שמופיע.

אתי בנדלר: בהקשר לסעיף הבא שאנחנו תיכף נדבר אתה נתבקשת למנות בדיוק עם איזה גופים הם מתקשרים ואנחנו מנינו את הגופים האלה.

אתי בנדלר: ברמה של נוסח אני לא אכתוב עם עובדי הגופים שעימם הם מתקשרים כי אנחנו חושבים ש- - - שלא ברור מהי.

ג'וש פדרסן: לא, ביקשנו למחוק ולכתוב: המפעילים הפועלים מטעמם.

ג'וש פדרסן: זה מה שביקשנו.

אתי בנדלר: מונח נוסח שאנחנו הצענו, מונח עכשיו בפני הוועדה.

ג'וש פדרסן: אני רק מציין, זה לא מה שהוקרא בוועדה אלא האחראי לפינוי פסולת זה משהו ש - - - בנוסח.

אתי בנדלר: יש מעט מאוד סעיפים שנשארו בדיוק בנוסח שהוקרא לוועדה, ואת רוב השינויים אנחנו עשינו בעצה אחת, נכון?

אתי בנדלר: אנחנו מתרגמים את זה כרגע, הנוסח של החוק שהונח זה נוסח שאני מקווה שהוא יותר ברור ויותר קוהרנטי עם ההגדרות ועם סעיפים אחרים.

אתי בנדלר: לכן, ברור שזה לא הנוסח שהוקרא לוועדה.

אתי בנדלר: השאלה היא האם הנוסח שמונח כרגע בפניכם, למעט המילים: "והאחראים לפינוי פסולות", הוא נוסח שיש לגביו הערות.

ג'וש פדרסן: למחוק את הביטוי "והאחראים לפינוי פסולת" במקום זה שיבוא: "המפעילים הפועלים מטעמם".

אתי בנדלר: מה זאת אומרת המפעילים?

אתי בנדלר: שעימם הוא מתקשר לשם קיום חובותיו לפי חוק זה.

אתי בנדלר: זה יהיה: גוף יישום מוכר יפעל לקידום הייצוג ההולם של אנשים עם מוגבלות בקרב עובדיו ובקרב המפעילים שעימם הוא מתקשר לשם קיום חובותיו לפי חוק זה, בסדר?

ג'וש פדרסן: בסדר גמור.

כרמל שאמה-הכהן: הבקשה הבאה, בבקשה.

ג'וש פדרסן: סעיף 26(ד)(2) – ברישא מבקשים למחוק את המילה "רשומות" ובמקום זה להגיד: "לפרסם באתר האינטרנט של המשרד".

אתי בנדלר: תסביר.

ג'וש פדרסן: אני חושב שזה יצא יותר בגלל איזשהו שיבוש שלא בכוונה שהופיע "רשומות" פעמיים, גם ברישא וגם בסיפא.

אתי בנדלר: אני אקרא שוב.

אתי בנדלר: סעיף 26(ד) קובע בפסקה (1): "אחראי לפינוי פסולת יבצע את ההפרדה והאיסוף כאמור בסעיף קטן (א) באופן שיבטיח זמינות, מרכזי איסוף ומוקדי איסוף לכלל הציבור ואיסוף בתדירות שתמנע הצטברות של פסולת ציוד וסוללות".

אתי בנדלר: פסקה (2) עושה קונקרטיזציה של פסקה (1).

אתי בנדלר: זה מה שהוקרא וזה מה שאושר: "המנהל רשאי לפרסם ברשומות אמות מידה לעניין פריסת מוקדי איסוף ומרכזי איסוף ותדירות האיסוף בתחומו של אחראי לפינות פסולות לשם הבטחת ההוראות האמורות בפסקה (1)".

אתי בנדלר: ואז בסיפא נאמר ש"הודעה בדבר פרסום אמות מידה כאמור תפורסם ברשומות".

אתי בנדלר: יוצא שבהתאם לנוסח שאושר בוועדה אמות המידה צריכות להתפרסם ברשומות ואחר כך הודעה בדבר פרסום אמות המידה תפורסם ברשומות.

אתי בנדלר: אם כך, לא ברור מה צריך לפרסם ברשומות ומה במקום אחר.

אתי בנדלר: מה שמציע כרגע עו"ד פדרסן זה שאמות המידה יפורסמו באתר האינטרנט של המשרד והודעה על פרסום אמות המידה באתר האינטרנט של המשרד תפורסם ברשומות.

אתי בנדלר: נכון, מר פדרסון?

אתי בנדלר: זה מה שאתה מציע.

ג'וש פדרסן: מדויק.

כרמל שאמה-הכהן: הערות.

מילכה כרמל: אני רוצה להעיר בהקשר הזה שאמות המידה הן תנאי מתלה לתחילת החוק.

מילכה כרמל: בתוך רשימת אמות המידה אין את אמות המידה של הקמת מרכזי איסוף ועלויות סבירות.

מילכה כרמל: אנחנו רוצים בהקשר הזה שהחוק יתפרסם אחרי שאמות המידה האלה ייקבעו, אמות מידה שכוללות גם עלויות סבירות וגם הקמת מרכזי איסוף, מרחקים ממוקדי איסוף וכל השירות שהאחראי לפינוי פסולת צריך בשביל לקיים את החוק כיוון שהוא אחד המרכיבים המרכזיים בקיום החוק.

ג'וש פדרסן: יש בקשה לדיון מחדש בסעיף התחולה?

מילכה כרמל: זה קשור אחד בשני.

מילכה כרמל: כתוב פה שהוא צריך לפרסם אמות מידה בהקשר של חובת הרשות המקומית.

אורן תמיר: יש בקשה כרגע לדיון מחודש בסעיף לעניין איך מפרסמים את אמות המידה, זו הבקשה, ולא לעניין התליה, והנושא הוא- - -

מילכה כרמל: נכון, אבל מכיוון שזה סעיף שמתקשר לחובה של הרשויות המקומיות אז אנחנו מבקשים להוסיף ל להתליה של כניסת החוק גם את אמות המידה שהרשויות מחויבות לפעול לפיהן.

ג'וש פדרסן: זה הדיון על סעיף התחילה שזה סעיף 73.

מילכה כרמל: אבל זה קשור זה בזה.

אורן תמיר: הוועדה אישרה נוסח: המנהל רשאי אז בכלל אין שום חובה, לא כל שכן התליה של תחולה.

מילכה כרמל: כן, רשאי בדרך כלל בסופו של דבר יהיה - - -.

מילכה כרמל: אנחנו למדנו את זה בהרבה חוקים בעניין - - -

ג'וש פדרסן: לכן, זה אמור להיות בסדר מבחינתך אם כתוב רשאי שאת חושבת שזה חובה.

ג'וש פדרסן: הנה, זה מצוין.

מילכה כרמל: אנחנו רוצים שבתוך אמות המידה יהיו גם אמות מידה של מה מחויבות הרשויות המקומיות.

אורן תמיר: אדוני, יש כאן בקשה שחורגת ממה שביקש המשרד להגנת הסביבה, מה גם שזה לא מתיישב בכלל עם הנוסח שאושר על-ידי הועדה שדובר על רשאי, לא על חיוב לקבוע אמות מידה, ודאי שלא להתלות את החוק.

ג'וש פדרסן: ככל שזה כן עולה כבקשה למרות שאין בקשה לדיון מחדש בנושא הזה, אנחנו מתנגדים.

כרמל שאמה-הכהן: אין בקשה אז למה להתנגד?

כרמל שאמה-הכהן: עוד הערות?

כרמל שאמה-הכהן: אין.

כרמל שאמה-הכהן: בעד – פה אחד

כרמל שאמה-הכהן: הבקשה אושרה.

כרמל שאמה-הכהן: הבקשה הבאה.

ג'וש פדרסן: בסעיף 56(ו) זה לעניין התקנת תקנות לעניין מניעת עיון בפרטים בתום תקופת הפרסום במסגרת הטלת עיצומים כספיים שזה סמכות שר המשפטים באישור הוועדה לקבוע תקנות בעניין הזה.

ג'וש פדרסן: אנחנו מבקשים לקבוע חובת התייעצות עם השר להגנת הסביבה.

אתי בנדלר: רגע, אנחנו לא גמרנו את סעיף 26.

אתי בנדלר: יש את הנושא של חובת אחראי לפינוי פסולת לקיום הוראות סעיף 14(א)(7) בדבר העסקת עובדים ישראלים.

ג'וש פדרסן: זה פשוט לא היה לפי הבקשה שלנו, אבל בסדר.

אתי בנדלר: זה לא היה לפי הבקשה שלכם?

אתי בנדלר: אם כך, זה יחול גם על אחראי לפינוי פסולת אם אתם לא מבקשים את זה.

אתי בנדלר: אני אבהיר במה מדובר.

אתי בנדלר: כזכור, היה דיון ארוך, אדוני היושב-ראש, בהצעת חברי הכנסת בן-ארי ויוליה שמאלוב-ברקוביץ שאתה הצטרפת אליהם שדן בנושא של איסור העסקת עובדים שאינם עובדים ישראלים, לצורך העניין, עובדים זרים, אף אם יש להם היתר העסקה לפי חוק עובדים זרים.

אתי בנדלר: נשאלה השאלה על מי האיסור הזה יחול.

אתי בנדלר: היה דיון בנושא הזה ב-13 למאי, דיון די ארוך.

אתי בנדלר: במהלך הדיון הזה אתה ביקשת לדעת מי הם הגופים.

אתי בנדלר: קבעת שזה יחול כמובן על גוף יישום מוכר וקבעת שזה יחול גם על כל המנגנונים או על כל הגופים שגוף יישום מוכר מתקשר איתם, וביקשת מעו"ד פדרסן למנות את הגופים שגוף יישום מוכר מתקשר איתם.

אתי בנדלר: כך למשל, אני שואלת בעמ' 162 של הפרוטוקול: "מר פדרסן, הגוף המוכר- ההתקשרויות שלו הן רק עם מרכזי טיפול ואיסוף או עם עוד גופים?

אתי בנדלר: מר פדרסן עונה: כל גוף שנדרש כדי להפעיל את המנגנונים שהם רוצים ולעמוד ביעדים.

אתי בנדלר: היושב כרמל שאמה: איזה מנגנונים נמצאים כאן בחוק?

אתי בנדלר: מרכזי טיפול אנחנו אומרים בפרק ו' – מרכז טיפול, וכך הלאה זה ממשיך.

אתי בנדלר: וגו'ש עונה בתחילת עמ' 163 אחרי שלאה שואלת אותו: האם תוכל במהלך הדיון לציין את כל הגורמים?

אתי בנדלר: עונה מר פדרסן: תוך כדי הקראה, זה יהיה קשה, אבל אני יכול לומר בתמצית.

אתי בנדלר: המונח מרכזי מוגדר בחוק והוא כולל מרכזי איסוף, מיון, הכנה לשימוש חוזר.

אתי בנדלר: מתקני טיפול גם הם מוגדרים ואלה מפעלי מיחזור והשבה.

אתי בנדלר: בנוסף, יש מי שעוסק באיסוף של פסולת ציוד ואלקטרוני שגם הוא גורם רלוונטי.

אתי בנדלר: לגוף המוכר יכולה להיות גם אפשרות משפטית להתקשר עם גורמים נוספים.

אתי בנדלר: ואז אתה אומר: אני מדבר על הגופים שאותם ציינת.

אתי בנדלר: ואני שוב אומרת: על המנגנונים שמוזכרים בחוק הזה, ואז אתה אומר: שלושת המנגנונים שציינת עכשיו במפורש שאלה מרכזים, מתקני טיפול, ומי שעוסק באיסוף של פסולת ציוד ואלקטרוני.

אתי בנדלר: ואז שוב מנסים לברר שוב ושוב על איזה גופים מדובר.

אתי בנדלר: לפני ההצבעה אומר מר פדרסן: מרכזים זה מרכז לפסולת ציוד וסוללות שזה כולל את שלושת המרכזים שציינתי: איסוף, מיון והכנה לשימוש חוזר, מתקני טיפול שזה כולל את מפעלי המיחזור וההשבה ולהבנתי את ההסדרים כך שגם מי שעוסק באיסוף ובפינוי פסולת ציוד וסוללות.

אתי בנדלר: ואז אתה אומר: אנחנו מצביעים על כל הגופים והמתקנים, וכך הוצבע.

אתי בנדלר: אני הבנתי את ההחלטה הזאת אחרי הדיון המפורט הזה כחל גם על מי שעוסק באיסוף ובפינוי פסולת שזה אחראי לפינוי פסולת שזה הרשויות המקומיות, רק בקשר להתקשרויות לצורך ביצוע החוק הזה כמובן, לא מעבר לזה.

אתי בנדלר: הבנתו של מר פדרסן היתה שונה, אבל כיוון שאני זו שבסופו של דבר מתרגמת את הפרוטוקול לנוסח החוק אני הוספתי כמובן שזה יחול, ולכן אני ציטטתי כאן בסעיף 17(ח):

אתי בנדלר: לשם קיום חובותיו לפי חוק זה - - -.

אתי בנדלר: סעיף מקביל קיים לגבי כל אחד מהמרכזים, ובסעיף שמדבר על אחראי לפינוי פסולת אז שוב הוספתי בסעיף קטן (ח): "לשם קיום חובותיו לפי חוק זה, אחראי לפינוי פסולת לא יעסיק אלא עובדים שמתקיים בהם האמור בסעיף 14א)(7) שאלה העובדים הישראלים.

אורן תמיר: אזרחים ותושבים.

אתי בנדלר: אזרחים ותושבים, אכן.

כרמל שאמה-הכהן: אוקיי.

אתי בנדלר: אני ציטטתי את סעיף 14(א)(7) כדי שיהיה ברור בדיוק באיזה סוג של עובדים מדובר.

אתי בנדלר: עו"ד פדרסן הבין שהסעיף הזה לא אמור לחול על הרשויות המקומיות.

אתי בנדלר: אני לא יודעת מכוח מה.

אתי בנדלר: נדמה לי שההחלטות כאן הן די ברורות בעניין הזה.

כרמל שאמה-הכהן: וזו בקשתך להבהיר את הבנתך?

ג'וש פדרסן: לא, לא.

ג'וש פדרסן: אני רק אגיד שבישיבות שעשינו על העבודה של הנוסח אני שיתפתי מבלי להביע עמדה בסוגיה העקרונית שהוכרעה פה בוועדה אלא למה אני חשבתי בזמן שהתבטאתי באופן כזה או אחר.

ג'וש פדרסן: אני לא מביע עמדה, ואם נדרשת פה הבהרה שאני חושב שעו"ד בנדלר - - - הגענו למסקנה שנדרשת הבהרה למה כוונת הוועדה.

כרמל שאמה-הכהן: הדברים שלָךְׁ הם רצון הוועדה.

אתי בנדלר: הם רצון הוועדה.

אתי בנדלר: דהיינו, זה יחול גם על רשויות מקומיות, כן?

כרמל שאמה-הכהן: אהה.

אתי בנדלר: אוקיי.

אתי בנדלר: זאת אומרת, לשם קיום חובותיו לפי חוק זה.

אתי בנדלר: אנחנו לא מטילים כאן חובת העסקת עובדים ישראלים בלבד בכלל על רשויות מקומיות --

כרמל שאמה-הכהן: לא, לצורך העניין הזה.

אתי בנדלר: -- אלא רק לשם קיום חובותיהן של הרשויות המקומיות לפי חוק זה הם יעסיקו עובדים ישראלים בלבד.

כרמל שאמה-הכהן: כן, בדיוק.

אתי בנדלר: תודה.

כרמל שאמה-הכהן: הם עדיין יוכלו להעסיק פועלי ניקיון זרים בתברואה שלהם.

אתי בנדלר: אינני יודעת אם הם מעסיקים את זה לצורך - - -

כרמל שאמה-הכהן: לא לצורך הזה, לצרכים אחרים.

אתי בנדלר: אבל הטיפול בפסולת ובתברואה נעשה לפי החוק הזה.

קריאה: לרשויות המקומיות אין בעיה, מבחינת השלטון המקומי אין לו התנגדות.

מילכה כרמל: אני לא יודעת.

מילכה כרמל: אתם רוצים שאני אתייעץ?

אתי בנדלר: אין מה להתייעץ, אני לא יודעת.

כרמל שאמה-הכהן: זה גמור.

כרמל שאמה-הכהן: עוד יהיה על זה קרב במליאה, תשאירו את זה.

כרמל שאמה-הכהן: בוועדה זה נגמר.

אתי בנדלר: בואי נגיד פסולת אורגנית יוכלו לאסוף עובדים זרים, פסולת אלקטרונית עובדים ישראלים בלבד.

מילכה כרמל: כן, ולטפל באנשים קשישים ומוגבלים.

מילכה כרמל: אבל מה קורה אם היא התערבבה?

מילכה כרמל: בשק של הפסולת האורגנית יש סוללה.

כרמל שאמה-הכהן: נדון בזה, נדון בזה.

כרמל שאמה-הכהן: גם זה יגיע.

מילכה כרמל: זה התפקיד שלכם להגן על הצדק פה.

כרמל שאמה-הכהן: אין לאף אחד בעלות על הצדק, גם לא למשרד המשפטים.

סיגל מרד-אברג'ל: סיגל מרד ממשרד התמ"ת.

סיגל מרד-אברג'ל: לפרוטוקול אני מבקשת להזכיר שלעניין הסעיף הספציפי הזה יש התנגדות עקרונית של שר התמ"ת.

כרמל שאמה-הכהן: אמרתי - זה יוכרע במליאה.

אתי בנדלר: יש הסתייגות.

אתי בנדלר: אני ארשום הסתייגות של השר בכל המקומות ש- - -

כרמל שאמה-הכהן: אולי השר יקבע תקדים שפעם ראשונה הסתייגות תתקבל במליאה.

כרמל שאמה-הכהן: זה לא קרה עד היום בשנתיים האלה, אבל בסדר.

כרמל שאמה-הכהן: אני מדבר על עמדה מהותית של משרד מול עמדה של הוועדה, זה עוד לא קרה.

כרמל שאמה-הכהן: תמיד יש פעם ראשונה.

כרמל שאמה-הכהן: מה הבקשה הבאה, מר פדרסן?

ג'וש פדרסן: אנחנו בסעיף 5 בבקשות שלנו.

ג'וש פדרסן: סעיף 56(ו) – מדובר בסעיף לעניין התקנת תקנות בעניין איחזור מידע של פרסום במסגרת עיצומים כספיים.

אתי בנדלר: אני מתנצלת, אני לא צירפתי את הנוסח של הסעיף הזה.

אתי בנדלר: מי שמעוניין יכול לקבל, יש לי ביד.

ג'וש פדרסן: אני אקרא: "שר המשפטים, באישור הוועדה, יקבע הוראות לעניין אופן הפרסום לפי סעיף זה, כדי למנוע, ככל הניתן, את העיון בפרטים שפורסמו לפי סעיף קטן (א), בתום תקופת הפרסום כאמור בסעיף קטן (ה)".

ג'וש פדרסן: אנחנו מבקשים לקבוע, להוסיף חובת התייעצות עם השר להגנת הסביבה.

ג'וש פדרסן: בהסכמה עם משרד המשפטים אנחנו מבקשים התייעצות ולא הסכמה.

כרמל שאמה-הכהן: הערות?

כרמל שאמה-הכהן: אין.

כרמל שאמה-הכהן: בעד – פה אחד

כרמל שאמה-הכהן: אושר.

אתי בנדלר: אז זה יהיה בהתייעצות עם - - -

ג'וש פדרסן: בהתייעצות עם השר.

כרמל שאמה-הכהן: הבקשה הבאה היא בקשת שר המשפטים לדיון מחדש בסעיף 55 (א) לעניין ערכאת ערעור על החלטת המנהל בעניין עיצום כספי.

אורן תמיר: יש לנו הסכמה בעניין הזה, אני חושב.

כרמל שאמה-הכהן: יש הסכמה?

אתי בנדלר: כן.

כרמל שאמה-הכהן: הצבעה

כרמל שאמה-הכהן: הבקשה אושרה.

כרמל שאמה-הכהן: הבקשה אושרה ועכשיו ההסכמה.

אתי בנדלר: ההסכמה היא שניתן יהיה לערער לבית-משפט שלום שבו יושב נשיא בית-משפט שלום, בדיוק כמו שדנו אתמול והוועדה קיבלה בהקשר של חוק אחר.

אורן תמיר: זה בכל המחוזות בארץ אבל איפה שיושב הנשיא ולא נצמצם את זה לירושלים כפי שעו"ד בנדלר הציגה את הבעיה.

אתי בנדלר: אני אומר שיש מספר קטן של בתי-משפט שלום שלא יהיו רשאים לדון בערעורים לפי החוק על הטלת עיצומים כספיים.

אתי בנדלר: למשל, במחוז הדרום בית-משפט השלום באילת, מספר בתי-משפט בצפון.

כרמל שאמה-הכהן: בסדר, הנוסחה מקובלת.

כרמל שאמה-הכהן: יש איזון.

אתי בנדלר: כן.

כרמל שאמה-הכהן: הצבעה

כרמל שאמה-הכהן: הבקשה אושרה.

כרמל שאמה-הכהן: הבקשה אושרה.

כרמל שאמה-הכהן: האם יש עוד משהו?

כרמל שאמה-הכהן: זהו, נכון?

אתי בנדלר: רגע, תן לי לוודא שלא יסתבר עוד הפעם שחסר לנו משהו.

אתי בנדלר: לפי דעתי, סיימנו.

כרמל שאמה-הכהן: תודה רבה לכולם, הישיבה נעולה.